ব্রাহ্মণবাড়িয়া প্রতিনিধি : আগামী ১৩ মার্চ ব্রাহ্মণবাড়িয়া-১ (নাসিরনগর) আসনে উপ-নির্বাচনের ভোটগ্রহণ অনুষ্ঠিত হবে। টানা চারবারসহ মোট পাঁচবার এ আসনের সাংসদ ছিলেন প্রয়াত মৎস্য ও প্রাণিসম্পদ মন্ত্রী ছায়েদুল হক। হাওরবেষ্টিত এ আসন থেকে বারবার জয় লাভ করতে খুব একটা বেগ পোহাতে হয়নি সততার মূর্ত প্রতীক ছায়েদুল হককে। ২০০১ সালের নির্বাচনে চট্টগ্রাম বিভাগে আওয়ামী লীগের ফল বিপর্যয়ের মধ্যেও বিজয়ী হয়ে চমক দেখিয়েছিলেন তিনি।